Diari Oficial de la Generalitat Valenciana


Sumari del DOGV 8754, del 04-03-2020 (2020/850)

Notificació de la sentència i interlocutòria d'aclariment dictades en el procediment ordinari número 208/2019.
--------------------------------------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/850


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència i interlocutòria d'aclariment dictades en el procediment ordinari número 208/2019. [2020/850]  
En aquest procediment ordinari 208/19, seguit a instàncies de BANKIA, SA, contra Ivaylo Zahariev Ivanov i María Estefania Monfort Fabregat, s'ha dictat la sentència que, literalment, és com segueix:  
  
«Sentència núm. 221/2019  
Jutgessa que la dicta: Sofía Díaz García.  
Lloc: Castelló.  
Data: 3 de desembre de 2019.  
Part demandant: BANKIA, SA.  
Advocat: Luis Masiá Sastrón  
Procurador: Antonio Blasco Alabadi,   
Part demandada: Ivaylo Zahariev Ivanov i María Estefania Monfort Fabregat.  
  
Dispositiva  
Estime la demanda interposada pel procurador Antonio Blasco Alabadi, en nom i representació de BANKIA, S.A., contra Ivaylo Zahariev Ivanov i María Estefanía Monfort Fabregat, declare resolt el contracte de compravenda amb subrogació i modificació de préstec hipotecari subscrit entre les parts en data 9 de març de 2009, ampliat i modificat mitjançant l'escriptura de 21 d'abril de 20938, esmenades totes dues escriptures mitjançant l'escriptura de 21 de novembre de 2016, i condemne els demandats a sotmetre's a aquesta declaració, així com al pagament de la quantitat de 1.79.701,06 euros més els interessos que es produïsquen des de la interpel·lació judicial, al tipus d'interés ordinari. El dret d'hipoteca podrà realitzar-se en execució de la sentència, amb la imposició expressa de les costes causades als demandats.  
  
Notifiqueu aquesta resolució a les parts i indiqueu-los que, en contra, hi podran interposar davant d'aquest jutjat un recurs d'apel·lació dins del termini de 20 dies des que es notifique aquesta resolució, per a remetre-la posteriorment davant de l'audiència provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
Expediu una testimoniança d'aquesta resolució perquè conste en les actuacions i porteu-ne l'original al llibre de sentències.  
Aquesta és la meua sentència, que pronuncie, mane i signe.  
De conformitat amb la disposició addicional quinzena de la Llei orgànica del poder judicial, perquè siga admés a tràmit el recurs d'apel·lació contra aquesta resolució, ha de constituir-se un depòsit de 50 euros, que serà retornat només en el cas que el recurs siga estimat. En cap cas s'admetrà una consignació per un import diferent del que s'ha indicat. El depòsit ha d'ingressar-se en el compte de consignacions i depòsits d'aquest jutjat. En el camp «concepte», s'ha d'indicar el codi 02 civil-apel·lació i la data de la resolució que es recorre amb el format dd/mm/aaaa.  
S'ha dictat una interlocutòria d'aclariment que diu:  
Procediment: procediment ordinari [ORD] 000208/2019-M  
De: BANKIA, SA.  
Procurador: Antonio Blasco Alabadi.  
Contra: Ivaylo Zahariev Ivanov i María Estefania Monfort Fabregat.  
  
  
Interlocutòria  
Magistrada jutgessa: Sofía Díaz García.  
Castelló de la Plana, 13 de desembre de 2019.  
  
Part dispositiva  
Dispose:  
Estimar la petició formulada per la part actora, BANKIA, SA, d'aclarir la Sentència de data 03.12.19, dictada en aquest procediment, en el sentit següent:  
?Estime la demanda interposada pel procurador Antonio Blasco Alabadi, en nom i representació de BANKIA, S.A., contra Ivaylo Zahariev Ivanov i María Estefanía Monfort Fabregat, declare resolt el contracte de compravenda amb subrogació i modificació de préstec hipotecari subscrit entre les parts en data 9 de març de 2009, ampliat i modificat mitjançant l'escriptura de 21 d'abril de 2010, esmenades totes dues escriptures mitjançant l'escriptura de 21 de novembre de 2016, i condemne els demandats a sotmetre's a aquesta declaració, així com al pagament de la quantitat de 179.701,06 euros.»  
Expediu un certificat d'aquesta resolució, que quedarà unit a aquestes actuacions, i porteu-ne l'original al llibre de resolucions definitives.  
  
Mode d'impugnació: contra aquesta resolució no es pot interposar cap recurs, sense perjudici dels recursos que pertoquen, si escau, contra la resolució a la qual es refereix la sol·licitud d'aclariment.  
Ho mana i disposa la jutgessa; en done fe.-  
I, atés que es desconeix el parador dels demandats, Ivaylo Zahariev Ivanov i María Estefanía Monfort Fabregat, expedisc aquest edicte a fi que els valga de notificació de forma deguda.  
  
Castelló de la Plana, 22 de gener de 2020.- El lletrat de l'Administració de justícia: Arturo Visus Sanz.